Virksomheder har det tilsyneladende med kundernes personlige oplysninger som med penge: De er dejlige at få flere af, men knap så sjove at hoste op med.

Politiken har undersøgt, hvordan 28 danske og internationale firmaer reagerer, når en privatperson beder om at få udleveret sine personlige oplysninger.

Ifølge persondataloven har borgere ret til at få indsigt i de personlige informationer, som en virksomhed eller myndighed har om en, og hvad de bruger de personlige data til. Et svar skal gives inden for fire uger.